Dette spørgsmål er der højst sandsynligt forskellige holdninger til. Dog er der evidens for at sige, at i konventionelt landbrug, hvor der ofte kun er én dominerende afgrøde, vil markerne i biodiversitetssammenhæng betragtes som en ørken for fugle og insekter. Når Nordic Solar går ind og designer en solpark med fokus på naturgenoprettelse fra starten, giver det mulighed for både at ændre på jordlag og tilføje elementer som blandet vegetation, vandhuller og levende hegn. Dette gavner både flora og fauna og kan dermed på sigt hjælpe med at styrke biodiversiteten i et givent område, da der kommer flere levesteder til bl.a. fugle og insekter.